صفوی‌لر حاکمیته گلدیک‌دن سوْنرا یئنی دینی سیاست یوروتمه‌یه باشلادی‌لار. شاه ایسماعیل حاکمیته گلدیکده واحید ایدئولوگیانین یوخلوغونو ایلکین نؤوبه‌ده آرادان قالدیردی- دؤولت دینی‌نین ایمامی‌لیک (ایثنا عشریه، عربجه ایثنا آشاریه – اون ایکی ایمام‌لیق) اوْلدوغونو اعلان ائتدی. قیسا زاماندا بۇ ایدئولوگیا اطرافیندا گئنیش کوتله‌لر توپلاشدی. بۇ دؤیوش کامپانیاسی عرفه‌سینده 40 مینی سولطان سلیم طرفین‌دن قیلینج‌دان کئچیریلمیش و صفوی‌لرین بیر-باشا حاکمیتی آلتیندا اولمایان آنادولو تورک-قیزیلباش طایفالاری دا بۇ ایدئولوگیایا اویغون حرکت ائتمه‌یه باشلادی‌لار. بۇ سبب‌دن سلطان سلیمین بۇ یوروش کامپانیاسی و داها سوْنرا مملوک‌لره قارشی پلانلاشدیردیغی کامپانیا دینی، ایدئولوژی اهمیت ده داشیییردی.